**Témy dizertačných prác pre AR 2025/2026**

**UKF v Nitre**

|  |  |
| --- | --- |
| **Študijný odbor:** | 1610 Ekologické a environmentálne vedy  |
| **Študijný program:** | Environmentalistika  |
| **Pracovisko:** | Ústav krajinnej ekológie SAV, v. v. i., Bratislava, Nitra |

|  |  |
| --- | --- |
| **Téma:** | **Krajinnoekologické hodnotenie zmien vegetácie poľnohospodárskej krajiny**  |
| **The Landscape-ecological Assessment of Vegetation Change in Agricultural Landscape** |
| **Školiteľ:** | RNDr. Ľuboš Halada, CSc. |
| **Konzultant:** |   |
| **Forma štúdia:** | denná / externá  |
| **Anotácia:** | Cieľom práce je rozvíjať metódy krajinnoekologického hodnotenia vegetácie a aplikovať ich na modelovom území vo vidieckej poľnohospodárskej krajine. Metodologickým východiskom sú existujúce domáce i zahraničné publikácie na túto tematiku. Modelové územie bude vybrané z území, pre ktoré sú k dispozícii podrobné údaje o vegetácii z minulosti. Samotná práca bude zahŕňať terénny prieskum a mapovanie vegetácie modelového územia, prvotné spracovanie výsledkov terénneho výskumu do digitálnej formy (vrátane mapovej v prostredí GIS), hodnotenie významnosti súčasnej vegetácie, zhodnotenie zmien vegetácie za študované obdobie a vypracovanie krajinnoekologických návrhov pre vegetáciu záujmového územia. |

|  |  |
| --- | --- |
| **Téma:** | **Strety záujmov využívania ekosystémových služieb** |
| **Conflicts of interest in the utilisation of ecosystem services** |
| **Školiteľ:** | Prof. RNDr. Zita Izakovičová, PhD. |
| **Konzultant:** |  |
| **Forma štúdia:** | denná / externá |
| **Anotácia:** | Cieľom práce je hodnotenie vzájomných vzťahov medzi ekosystémovými službami (vzájomne sa podporujúce, indiferentné, vzájomne sa ohrozujúce) a hodnotenie konfliktov vyplývajúcich z ich využívania na LTSER lokalite Trnava. Modelové územie zahŕňa okres Trnava, ktorý je tvorený 44 vidieckymi sídlami a 1 mestským sídlom. Ide o poľnohospodársko-priemyselný región. Práca bude pozostávať z: 1/ hodnotenia potenciálu územia z hľadiska poskytovania ekosystémových služieb (ES) relevantných pre dané územie 2/ zhodnotenia súčasného stavu využívania potenciálu ES3/ zhodnotenia konfliktov vyplývajúcich z využívania ES4/ návrhu opatrení na efektívne využívanie ES v danom územíMetodický postup bude pozostávať z metód zameraných na hodnotenie ekosystémových služieb a stretov záujmov v prostredí GIS. Taktiež bude aplikovaný participatívny prístup. V rámci územia je dostatok údajov a databáz, ktoré budú k dispozícii pre spracovanie práce, nakoľko sa tu už 40 rokov realizuje socioekologický výskum.  |

|  |  |
| --- | --- |
| **Téma:** | **Vývoj a dynamika tradičnej poľnohospodárskej krajiny na Slovensku**  |
| **Evolution and dynamics of traditional agricultural landscapes in Slovakia** |
| **Školiteľ:** | Mgr. Pavol Kenderessy, PhD. |
| **Konzultant:** |  RNDr. Marta Dobrovodská, PhD. |
| **Forma štúdia:** | denná / externá  |
| **Anotácia:** | Cieľom práce by malo byť komplexné zhodnotenie stavu, vývoja a zmien tradičnej poľnohospodárskej krajiny Slovenska za obdobie uplynulých 15 rokov. Práca by mala nadväzovať na výsledky dlhodobého výskumu realizovaného na ÚKE SAV. Súčasťou tohto výskumu je aj komplexná priestorová databáza, ktorá je výsledkom inventarizácie a klasifikácie historických štruktúr poľnohospodárskej krajiny v SR (2009-2011). Tieto podklady by mali slúžiť ako základ pre hodnotenie východiskového stavu a dynamiky vývoja krajiny s využitím rôznych prístupov ako:- zhodnotenie priestorového vývoja krajinnej pokrývky a odvodených indikátorov intenzifikácie/extenzifikácie využitia krajiny s využitím dát diaľkového prieskumu zeme (Copernicus, CORINE a pod.)- využitie vizuálnej interpretácie satelitných snímok z rôznych časových radov- využitie štatistických údajov z dostupných databáz popisujúcich vybrané socio-ekonomické faktory podmieňujúce zachovanie/úbytok tradičnej poľnohospodárskej krajiny - terénny výskum a verifikácia výsledkov na vybranej štatisticky reprezentatívnej vzorke vybraných typov krajiny |